Maġistrat esprimiet dubji dwar il-każ preżentat mill-prosekuzzjoni kontra s-suspettat tal-qtil Yorgen Fenech, li qed jiġi akkużat b'ħasil ta' €45,000. Il-maġistrat li qed tippresiedi, Donatella Frendo Dimech, li kienet irrifjutat talba ta' rikuża ppreżentata mill-avukati ta' Yorgen Fenech, għandha tiddeċiedi jekk hemmx raġunijiet suffiċjenti biex l-akkużat jgħaddi ġuri. F'ħin minnhom il-maġistrat staqsiet, "Għalfejn il-prosekuzzjoni kkonkludiet li kien hemm frodi jekk il-kumpanija nnifisha ma rat l-ebda frodi f'dan kollu? U s-sid benefiċjarju aħħari, il-UBO l-ieħor, allegat vittma tal-frodi, lanqas biss ġie kien mistoqsi?" Il-ġimgħa l-oħra, Fenech, in-negozjant akkużat b'kompliċità fil-qtil ta' Daphne Caruana Galizia wieġeb mhux ħati tal-akkużi kontrih. L-akkużi huma marbuta mal-kumpanija lokali Glimmer Limited. Żewġ assoċjati tan-negozju ta' Fenech, Joseph u Nicholas Cachia li ġew mixlija wkoll, wieġbu mhux ħatja tal-akkużi. Filwaqt li rrimarkat li l-kumpanija nnifisha ma kinitx akkużata bi frodi, il-maġistrat qalet li 'summary' kien ikun biżżejjed, wara li l-Ispettur Brian Camilleri qara fit-tul chats minn WhatsApp bejn Fenech u persuni oħra, li qal waslu għal suspett ta' pjanijiet kriminali. Iżda kontro-eżaminat mill-avukat difensur Charles Mercieca, l-ispettur ma setax jgħid x'qanqal l-investigazzjoni. "Kien rapport jew ilment kriminali minn parti danneġġjata?" staqsa l-avukat. Ma kien hemm xejn, wieġeb l-ispettur. Lanqas Camilleri ma seta' jindika immedjatament ir-reat predikat, ir-reat li jinvolvi l-ħasil tal-flus. Kien biss wara taqbida twila mad-difiża li l-ispettur qal li kien "frodi u miżapproprjazzjoni." Il-maġistrat staqsiet ukoll fejn tibqa' l-prosekuzzjoni jekk l-allegat vittma, Glimmer Ltd, parti minnha propjetà tal-akkużat, tgħid li ma ġietx frodata. Yorgen Fenech iwieġeb mhux ħati ta' frodi u ħasil ta' flus Fil-qorti ntqal ukoll li l-Pulizija ma kellmietx liz-ziju ta' Yorgen Fenech, Ray, li għandu 50% tal-kumpanija allegatament frodata. L-ispettur qal lill-qorti li l-awditur tal-kumpanija mmarka l-frodi internament. Iżda wara li l-qorti għal darb'oħra prova jiddentifika r-reat predikat, l-ispettur qal li "f'dan l-istadju ma setax jorbot l-akkużi ma' xi reat". Frendo Dimech kien ukoll mhux konvint mill-fatt li ma kienx hemm talba biex tingħalaq l-inkjesta u qal li dan x'aktarx ma jitlestiex fis-seduta li jmiss. Filwaqt li indikaw każ kostituzzjonali ieħor, l-avukati tad-difiża qalu li "kien hemm perjodu ta' eċitament kbir biex titressaq il-prosekuzzjoni ta' Yorgen Fenech … Il-qorti infetħet b'urġenza biex titressaq kawża dwar allegat każ ta' ħasil ta' flus għal €5,000!" Waqt li ddeskriva x-xhieda tal-prosekutur bħala "għajdut" li kienet "ibbażata biss fuq chats u xejn iktar," l-avukat difensur Charles Mercieca qal li m'hemm l-ebda reat kriminali marbut mal-€40,000. "Ħolmu fuqhom u żieduhom mal-€5,000!" Il-maġistrat qalet li se tagħti d-digriet tagħha nhar il-Ġimgħa. .td_uid_3_613632b750f3c_rand.td-a-rec-img{text-align:left}.td_uid_3_613632b750f3c_rand.td-a-rec-img img{margin:0 auto 0 0}